PMIndiaData/PMIndiaSum huggingface dataset:
বিহাৰ দিৱসত বিহাৰবাসীক শুভেচ্ছা জ্ঞাপন প্ৰধানমন্ত্ৰী

বিহাৰ দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে বিহাৰৰ জনসাধাৰণলৈ শুভেচ্ছা জ্ঞাপন কৰিছে। এটি টুইটত, প্ৰধানমন্ত্ৰীগৰাকীয়ে কয়; "বিহাৰৰ প্ৰতিগৰাকী ভ্ৰাতৃ আৰু ভগ্নীলৈ বিহাৰ দিৱসৰ আন্তৰিক শুভেচ্ছা জনালো। ঐতিহাসিক আৰু সাংস্কৃতিক উত্তৰাধিকাৰত সমৃদ্ধ ৰাজ্যখনে যেন বিকাশৰ নতুন শিখৰত উপনীত হয়, মই তাৰে কামনা কৰিলো।"
কেবিনেটে প্ৰধানমন্ত্ৰী গৰিব কল্যাণ অন্ন যোজনা (পিএম-জিকেএ) 6 মাহ (এপ্ৰিল-ছেপ্টেম্বৰ, 2022) বৃদ্ধিত অনুমোদন জনাইছে

সমাজৰ দৰিদ্ৰ আৰু দুৰ্বল শ্ৰেণীৰ প্ৰতি থকা উদ্বেগ আৰু সংবেদনশীলতাৰ প্ৰতি লক্ষ্য ৰাখি প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে প্ৰধানমন্ত্ৰী গৰিব কল্যাণ অন্ন যোজনাৰ (পিএম-জিকেএ) ম্যাদ ছয় মাহ আৰু অৰ্থাৎ বৃদ্ধি কৰিছে। পিএম-জিকেএ-ৰ পঞ্চম পৰ্যায় ২০২২ চনৰ মাৰ্চত সমাপ্ত হোৱাৰ কথা আছিল। মন কৰিকৰিব পাৰি যে ২০২০ চনৰ এপ্ৰিলমাহৰ পৰা পিএম-জিকেৱাই বিশ্বৰ সৰ্ববৃহৎ খাদ্য সুৰক্ষা কাৰ্যসূচী হিচাপে ৰূপায়ণ কৰা হৈছে। চৰকাৰে এতিয়ালৈকে প্ৰায় 2.60 লাখ কোটি টকা ব্যয় কৰিছে আৰু ছেপ্টেম্বৰ 2022-ৰ ভিতৰত অহা ছয় মাহত আৰু 80,000 কোটি টকা ব্যয় কৰা হ'ব, যাৰ বাবে পিএম-জিকেএৰ অধীনত মুঠ ব্যয় প্ৰায় 3.40 লাখ কোটি টকা স্পৰ্শ কৰিব লাগিব। এই আঁচনিৰ অধীনত সমগ্ৰ ভাৰততে প্ৰায় ৮০ কোটি হিতাধিকাৰীক সামৰি লোৱা হ'ব আৰু আগৰ দৰে, এই আঁচনিৰ বাবে প্ৰয়োজনীয় পুঁজি ভাৰত চৰকাৰে সম্পূৰ্ণৰূপে ব্যৱস্থা কৰিব। যদিও কোভিড-19 মহামাৰীৰ প্ৰাদুৰ্ভাৱ যথেষ্ট পৰিমাণে হ্ৰাস পাইছে আৰু দেশত অৰ্থনৈতিক কাৰ্যকলাপে ক্ৰমান্বয়ে গতি বৃদ্ধি কৰিছে, পিএম-জিকেএ-ৰ ম্যাদ বৃদ্ধিয়ে নিশ্চিত কৰিব যে অৰ্থনৈতিক পুনৰুদ্ধাৰৰ বৰ্তমান সময়ত কোনো দৰিদ্ৰ পৰিয়ালে ভোকত শুবলৈ বাধ্য নহয়। সম্প্ৰসাৰিত পিএম-জিকেএ-ৰ অধীনত, প্ৰতিজন হিতাধিকাৰীয়ে প্ৰতিজন ব্যক্তিৰ বাবে অতিৰিক্ত 5 কিলোগ্ৰাম বিনামূলীয়া ৰেচন লাভ কৰিব, ইয়াৰ উপৰিও এনএফএছএ-ৰ অধীনত প্ৰাপ্ত কৰা খাদ্যশস্যৰ সাধাৰণ কোটা। ইয়াৰ অৰ্থ হৈছে যে প্ৰতিটো দৰিদ্ৰ পৰিয়ালে স্বাভাৱিক পৰিমাণৰ প্ৰায় দুগুণ ৰেচন পাব। উল্লেখ কৰিব পাৰি যে চৰকাৰে পিএম-জিকেএৰ অধীনত পঞ্চম পৰ্যায়লৈকে প্ৰায় ৭৫৯ টা এলএমটি খাদ্যশস্য বিনামূলীয়াকৈ আৱণ্টন কৰিছিল। এই সম্প্ৰসাৰণৰ (ষষ্ঠ পৰ্যায়) অধীনত, 244 এলএমটি বিনামূলীয়া খাদ্যশস্যৰ সৈতে, পিএম-জিকেএ-ৰ অধীনত বিনামূলীয়া খাদ্যশস্যৰ মুঠ আৱণ্টন এতিয়া 1,003 এলএমটিলৈ বৃদ্ধি হৈছে। সমগ্ৰ দেশৰ প্ৰায় 5 লাখ ৰেচন দোকানত প্ৰযোজ্য 'এক ৰাষ্ট্ৰ, এক ৰেচন কাৰ্ড' (ONORC) আঁচনিৰ জৰিয়তে যিকোনো প্ৰব্ৰজনকাৰী শ্ৰমিক বা হিতাধিকাৰীয়ে বিনামূলীয়া ৰেচন প্ৰাপ্ত কৰিব পাৰে। এতিয়ালৈকে, আঁচনিখনৰ অধীনত 61 কোটিতকৈও অধিক লেনদেনে হিতাধিকাৰীসকলক তেওঁলোকৰ ঘৰৰ পৰা আঁতৰত লাভান্বিত কৰিছে। শতিকাৰ আটাইতকৈ বেয়া মহামাৰী স্বত্বেও চৰকাৰে কৃষকসকলক সৰ্বাধিক পৰিশোধ কৰাৰ ফলত খাদ্যশস্যৰ সৰ্বাধিক চৰকাৰী ক্ৰয়ৰ বাবে এইটো সম্ভৱ হৈছে। ভাৰতীয় কৃষকসকল, অৰ্থাৎ 'আন্নাদাতাছ', কৃষি খণ্ডত এই অভিলেখ উৎপাদনৰ বাবে অভিনন্দন ৰখাৰ যোগ্য।
ৰাছীয়ান ফেডাৰেশ্যনৰ ৰাষ্ট্ৰপতি মহামহিম ব্লাডিমিৰ পুটিনৰে টেলিফোনত বাৰ্তালাপ কৰিলে প্ৰধানমন্ত্ৰী নৰেন্দ্ৰ মোদীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৰাছীয়ান ফেডাৰেশ্যনৰ ৰাষ্ট্ৰপতি মহামহিম ব্লাডিমিৰ পুটিনৰে টেলিফোনত বাৰ্তালাপ কৰে। সমৰখণ্ডত অনুষ্ঠিত ‘এছচিঅ’ শীৰ্ষ সন্মিলন’ৰ আহৰি পৰত নেতাদ্বৰ মাজত অনুষ্ঠিত বৈঠকৰ পিচত হোৱা এই বাৰ্তালাপত দুয়োগৰাকী নেতাই ‘শক্তি-সহযোগিতা’, ‘বাণিজ্য আৰু বিনিয়োগ’, ‘প্ৰতিৰক্ষা তথা নিৰাপত্তা সহযোগিতা’ তথা অন্য গুৰুত্বপূৰ্ণ ক্ষেত্ৰসমূহকে ধৰি দ্বিপাক্ষিক সম্পৰ্ক সম্পৰ্কীয় প্ৰসংগসমূহৰ বিভিন্ন দিশ পৰ্যালোচনা কৰে। অব্যাহত থকা ইউক্ৰেইন সংঘাত সন্দৰ্ভত প্ৰধানমন্ত্ৰীয়ে আলোচনা আৰু কূটনৈতিক পন্থা অৱলম্বনৰ বাবে তেওঁ জনোৱা আহ্বানকে দোহাৰি ইয়াৰ জৰিয়তহে সমাধানৰ সূত্ৰ ওলোৱাৰ কথা উল্লেখ কৰে। প্ৰধানমন্ত্ৰীয়ে ভাৰতে গ্ৰহণ কৰা ‘জি-২০’ৰ অধ্যক্ষতা সন্দৰ্ভত ৰাষ্ট্ৰপতি পুটিনক তথ্য অৱগত কৰাৰ লগতে ভাৰতে গ্ৰহণ কৰা প্ৰথমিকতাসমূহৰো আভাস দিয়ে। তেওঁ ‘ছাংইহাই কো-অপাৰেশ্যন অৰ্গেনাইজেশ্যন’-ৰ ভাৰতে গ্ৰহণ কৰা অধ্যক্ষতাৰ সময়ছোৱাত দুয়োখন দেশে একেলগে কাম কৰি যোৱাৰ বাবে কৰা আশাৰ কথাও উল্লেখ কৰে। দুয়োগৰাকী নেতাই পৰস্পৰৰ মাজত নিয়মীয়া মিলা-মিচা অব্যাহত ৰখাৰ কথাত সহমত ব্যক্ত কৰে।
ভাৰত আৰু ফ্ৰান্সৰ মাজত প্ৰবাসন আৰু গতিশীলতাৰ ক্ষেত্ৰত সহযোগিতাৰ বাবে বুজাবুজিৰ চুক্তি স্বাক্ষৰৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু ফ্ৰান্সৰ মাজত প্ৰবাসন আৰু গতিশীলতাৰ ক্ষেত্ৰত সহযোগিতাৰ বাবে বুজাবুজিৰ চুক্তি স্বাক্ষৰৰ প্ৰস্তাৱত অনুমোদন জনোৱা হয়। চৰকাৰী ভ্ৰমণসূচী লৈ ফ্ৰান্সৰ ৰাষ্ট্ৰপতিৰ ভাৰত আগমণৰ সময়ত এই চুক্তি স্বাক্ষৰিত হ’ব বুলি আশা কৰা হৈছে। এই চুক্তিয়ে ব্যক্তিগত পৰ্যায়ত নাগৰিকৰ মাজত সম্পৰ্ক গঢ়ি তোলাৰ লগতে দুয়োখন দেশৰ ছাত্ৰ, বিদ্যায়তনিক ব্যক্তি, গৱেষক তথা দক্ষ কৰ্মীসকলৰ মাজত গতিশীলতা আনি দিব আৰু অনিয়মীয়া মানৱ সৰবৰাহ নিয়ন্ত্ৰণ কৰিব। এই চুক্তিয়ে ভাৰত আৰু ফ্ৰান্সৰ মাজত ক্ৰমৱৰ্দ্ধমান বহুমূখী সম্পৰ্ক আৰু বিশ্বাসকে প্ৰকট কৰিছে। প্ৰাৰম্ভিক পৰ্যায়ত এই চুক্তি সাত বছৰৰ বাবে কাৰ্যকৰী হ’ব আৰু আপোনাআপুনি পুনঃনৱীকৰণৰ সুবিধা থাকিব। ই এক যুটীয়া কৰ্মীগোটৰ পৰ্যবেক্ষণত থাকিব।
মহিলাৰ ৭৬ কেজি মল্লযুঁজত ব্ৰঞ্জৰ পদক লাভ কৰা মল্লযুঁজাৰু পূজা সিহাগক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত অনুষ্ঠিত ২০২২ বৰ্ষৰ কমনৱেল্থ গেমছৰ মহিলাৰ ৭৬ কেজি মল্লযুঁজত ব্ৰঞ্জৰ পদক লাভ কৰা মল্লযুঁজাৰু পূজা সিহাগক অভিনন্দন জ্ঞাপন কৰিছে৷ টুইটযোগে প্ৰধানমন্ত্ৰীয়ে কয়, “"পূজা সিহাগে এগৰাকী প্ৰতিভাৱান মল্লযুঁজাৰু হিচাপে নিজৰ পৰিচয় দাঙি ধৰিছে। তেওঁ কেতিয়াও হতাশ নোহোৱা গুণৰ বাবেই বহু প্ৰত্যাহ্বান অতিক্ৰম কৰিছে। তেওঁ ২০২২ বৰ্ষৰ কমনৱেল্থ গেমছত ব্ৰঞ্জৰ পদক অৰ্জন কৰিছে। তেওঁক অভিনন্দন জনাইছো। মই নিশ্চিত যে তেওঁ আগন্তুক দিন ভাৰতক গৌৰৱান্বিত কৰি থাকিব।" #Cheer4India"”
তামিল নাডুৰ তাঞ্জাৱুৰত সংঘটিত দুৰ্ঘাটনাত নিহতসকলৰ প্ৰতি শোক প্ৰকাশ কৰিছে প্ৰধানমন্ত্ৰীয়

তামিল নাডুৰ তাঞ্জাৱুৰত সংঘটিত দুৰ্ঘটনাত নিহতসকলৰ প্ৰতি গভীৰ দুখ প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। ইফালে এই দুৰ্ঘটনাত হতাহত হোৱা সকলৰ পৰিয়ালবৰ্গলৈ ‘প্ৰধানমন্ত্ৰীৰ ৰাষ্ট্ৰীয় সাহায্য নিধি’(পিএমএনআএফ)ৰ পৰা এক কালীন সাহায্যও ঘোষণা কৰিছে শ্ৰী মোদীয়ে। এলানি বাৰ্তাত প্ৰধানমন্ত্ৰীৰ কাৰ্যালয়ে উল্লেখ কৰা হয়; “তামিল নাডুৰ তাঞ্জাৱুৰত সংঘটিত দুৰ্ঘটনাটোৱে বৰুকৈয়ে ব্যথিত কৰিছে। এই মুহূৰ্তত শোকসন্তপ্ত পৰিয়ালবৰ্গলৈ মই সমবেদনা জ্ঞাপন কিছো। আহতসAকলৰ আশু আৰোগ্য কামনা কৰিছো”।: প্ৰধানমন্ত্ৰী “তাঞ্জাৱুৰত সংঘটিতত দুৰ্ঘটনাটোত নিহত সকলৰ নিকট আত্মীয়ক ‘প্ৰধানমন্ত্ৰীৰ ৰাষ্ট্ৰীয় সাহায্য নিধি’ৰ পৰা ২ লাখকৈ টকা এককালীন সাহায্য হিচাপে আগবঢ়োৱা হ’ব। আনহাতে, আহতসকলক ৫০,০০০টকাকৈ প্ৰদান কৰা হ’ব”। : প্ৰধানমন্ত্ৰী
প্ৰধানমন্ত্ৰীয়ে যোৱা মাহৰ মত কী বাতৰ আমোদজনক দিশ প্ৰদৰ্শিত এখন বুকলেট শ্বেয়াৰ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে যোৱা মাহৰ মত কী বাতৰ আমোদজনক দিশ প্ৰদৰ্শিত এখন বুকলেট শ্বেয়াৰ কৰে। এই বুকলেটত আছে যোৱা মাহৰ মন কী বাতত সন্নিবিষ্ট ব্যক্তিসকলৰ সাক্ষাতকাৰ। প্ৰধানমন্ত্ৰীয়ে লগতে এই কথাও জানিবলৈ দিয়ে যে এই মাহৰ মন কী বাত অনুষ্ঠান ২৭ মাৰ্চৰ পুৱা ১১ বজাত সম্প্ৰচাৰ হ’ব। এক টুইটত প্ৰধানমন্ত্ৰীয়ে কয়, "যোৱা মাহৰ মত কী বাতৰ আমোদজনক দিশ প্ৰদৰ্শিত এখন বুকলেট আপোনালোকৰ বাবে শ্বেয়াৰ কৰিলো। ইয়াত কিছুসংখ্যক লোকৰ সাক্ষাতকাৰো অন্তৰ্ভুক্ত কৰা হৈছে। চলিত মাহৰ মন কী বাত ২৭ মাৰ্চৰ পুৱা ১১ বজাত সম্প্ৰচাৰ হ’ব। সকলোৰে অংশগ্ৰহণ আশা কৰিলো।"
প্ৰধানমন্ত্ৰীয়ে এংগোলাৰ ৰাষ্ট্ৰপতি হিচাপে পুনৰ নিৰ্বাচিত হোৱা জোয়াও মানুৱেল গনকেলভছ লৌৰেংকোক অভিনন্দন জনাইছে

প্ৰধানমন্ত্ৰী শ্ৰী নৰেন্দ্ৰ মোদীয়ে এংগোলাৰ ৰাষ্ট্ৰপতি হিচাপে পুনৰ নিৰ্বাচিত হোৱা জোয়াও মানুৱেল গনকেলভছ লৌৰেংকোক অভিনন্দন জ্ঞাপন কৰে। এক টুইটযোগে প্ৰধানমন্ত্ৰীয়ে কয়; “এংগোলাৰ ৰাষ্ট্ৰপতি হিচাপে পুনৰ নিৰ্বাচিত হোৱা জোয়াও মানুৱেল গনকেলভছ লৌৰেংকোক@jlprdeangola অভিনন্দন জনাইছো। আমাৰ দ্বিপাক্ষিক সম্পৰ্ক শক্তিশালী কৰাৰ বাবে মই একেলগে কাম কৰাৰ বাবে আশাবাদী।”
ডায়মণ্ড লীগ ট্ৰফী বিজয়ৰ বাবে নীৰজ চোপ্ৰাক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে সন্মানীয় ডায়মণ্ড লীগ ট্ৰফী জয় কৰা প্ৰথমগৰাকী ভাৰতীয় হিচাপে পুনৰবাৰ ইতিহাস ৰচনা কৰা নীৰজ চোপ্ৰাক অভিনন্দন জনায়। এক টুইটযোগে প্ৰধানমন্ত্ৰীয়ে কয়, “সন্মানীয় ডায়মণ্ড লীগ ট্ৰফী জয় কৰা প্ৰথমগৰাকী ভাৰতীয় হিচাপে পুনৰবাৰ ইতিহাস ৰচনা কৰা @Neeraj_chopra1ক অভিনন্দন জনাইছো। তেওঁ মহান নিষ্ঠা আৰু স্থায়িত্ব প্ৰদৰ্শন কৰিছে। তেওঁৰ ধাৰাবাহিক সফলতাই ভাৰতীয় এথলেটিকছে কিমান ডাঙৰ অগ্ৰগতি লাভ কৰিছে, সেইটোকে প্ৰতিপন্ন কৰিছে।
১১ ডিচেম্বৰত উত্তৰপ্রদেশৰ বলৰামপুৰ ভ্ৰমণ আৰু সৰযূ নাহাৰ ৰাষ্ট্ৰীয় প্রকল্প উদ্বোধন কৰিব প্ৰধানমন্ত্ৰীয়

প্রধানমন্ত্রী শ্রী নৰেন্দ্র মোদীয়ে ১১ ডিচেম্বৰত উত্তৰপ্রদেশৰ বলৰামপুৰ ভ্ৰমণ কৰিব আৰু দুপৰীয়া ১বজাত সৰযূ নাহাৰ ৰাষ্ট্ৰীয় প্রকল্প উদ্বোধন কৰিব। এই প্রকল্পৰ কাম ১৯৭৮ চনত আৰম্ভ হৈছিল। কিন্তু প্রকল্পৰ বাবে বাজেট আৱণ্টন নোহোৱা, বিভিন্ন বিভাগৰ মাজত সমন্বয় নথকা আৰু উপযুক্ত নিৰীক্ষণ নকৰাৰ ফলত প্রায় চাৰি দশকেও প্রকল্পৰ কাম সম্পূৰ্ণ হোৱা নাছিল৷ কৃষকসকলৰ কল্যাণ আৰু সবলীকৰণৰ বাবে প্রধানমন্ত্রীৰ প্ৰচেষ্টা আৰু দীর্ঘ দিনে অসম্পূৰ্ণ ৰাষ্ট্ৰীয় স্বার্থ জড়িত প্রকল্পসমূহৰ কাম সম্পূ্ৰ্ণ কৰিবলৈ তেওঁৰ প্ৰতিশ্ৰুতিৰ বাবে সৰযূ নাহাৰ ৰাষ্ট্ৰীয় প্রকল্পই বিশেষ গুৰুত্ব লাভ কৰে৷ ২০১৬ চনত প্রধানমন্ত্রী কৃষি সিঞ্চাই যোজনাত এই প্রকল্প অন্তর্ভুক্ত কৰাত নির্দিষ্ট সময়ত ইয়াৰ কাম সম্পূ্ৰ্ণ কৰাৰ পৰিকল্পনা লোৱা হয়। ইয়াৰ পাছত নতুন খাল খনন আৰু প্রকল্পৰ বিভিন্ন গুৰুত্বপূর্ণ কামৰ বাবে ভূমি অধিগ্রহণত অভিনৱ প্ৰচেষ্টা গ্রহণ কৰা হয়। দীর্ঘদিন ধৰি অসম্পূৰ্ণ গোচৰৰ নিষ্পত্তি কৰা হয়। ইয়াৰ ফলত মাত্র চাৰি বছৰৰ প্রকল্পৰ কাম সম্পূৰ্ণ হয়। সৰযূ নাহাৰ ৰাষ্ট্ৰীয় প্রকল্প নির্মাণত ৯,৮০০ কোটি টকা ব্যয় হৈছে। ইয়াৰ ভিতৰত বিগত চাৰি বছৰত ব্যয় কৰা হৈছে ৪,৬০০ কোটি টকা। ঘাগৰা, সৰযূ , ৰাপ্তী, বনগংগা আৰু ৰোহিনী নদীক এই প্রকল্পৰ জৰিয়তে সংযুক্ত কৰাত সংশ্লিষ্ট অঞ্চলত সৰ্বাধিক পানীৰ ব্যৱহাৰ নিশ্চিত হৈছে। এই প্রকল্পত ৬২০০তকৈ অধিক গাঁৱৰ ২৯ লাখ কৃষক উপকৃত হ’ব আৰু ১৪ লক্ষাধিক হেক্টৰ ভূমি জলসিঞ্চনৰ আওতালৈ আহিব। বাহেৰাইচ, শ্রৱস্তী, বলৰামপুৰ, গোন্দা, সিদ্ধার্থনগৰ, বাস্তি, সন্ত কবীৰ নগৰ, গোৰখপুৰ আৰু মহাৰাজগঞ্জকে ধৰি পূব উত্তৰপ্রদেশৰ ৯খন জিলাৰ জনসাধাৰণ ইয়াৰ ফলত উপকৃত হ’ব৷ প্রকল্প ৰূপায়ণত অস্বাভাৱিক বিলম্ব হোৱাৰ ফলত এই অঞ্চলৰ কৃষকসকলে দীর্ঘদিন যথেষ্ট সমস্যাৰ সন্মুখীন হৈছে৷ সেয়েহে, এতিয়া তেওঁলোকে অত্যাধুনিক জলসিঞ্চনৰ সুবিধাৰে উপকৃত হ’ব৷ কৃষকসকলে অনাগত দিনত আৰু অধিক পৰিমাণে ফচল উৎপাদন কৰিব পাৰিব আৰু সংশ্লিষ্ট অঞ্চলৰ কৃষি সম্ভাৱনাক সর্বোচ্চ পর্যায়ত কামত লগাব পাৰিব৷
দ্বিতীয় গোলকীয় কোভিড ভাৰ্চুৱেল সন্মিলনৰ উদ্বোধনী অধিৱেশনত প্ৰধানমন্ত্ৰী শ্ৰী নৰেন্দ্ৰ মোদীৰ বক্তব্

ৰাষ্ট্ৰপতি বাইডেন উপ-ৰাষ্ট্ৰপতি হেৰিছ মহামান্যসকল, নমস্কাৰ! কোভিড মহামাৰীয়ে জীৱন, যোগান শৃংখলাত ব্যাঘাত অব্যাহত ৰাখিছে আৰু সমাজৰ ধৈৰ্য-দৃঢ়তাৰ পৰীক্ষা লৈ আছে। ভাৰতত আমি মহামাৰীৰ বিৰুদ্ধে এক জনকেন্দ্ৰিক ৰণনীতি গ্ৰহণ কৰিছো। আমি আমাৰ বাৰ্ষিক স্বাস্থ্যসেৱা বাজেটত সৰ্বকালৰ সৰ্বাধিক ধন আৱণ্টন কৰিছো। আমাৰ টিকাকৰণ কাৰ্যসূচী বিশ্বৰ ভিতৰতে সৰ্ববৃহৎ। আমি প্ৰাপ্তবয়স্ক জনসংখ্যাৰ প্ৰায় ৯০ শতাংশ, আৰু ৫০ মিলিয়নৰো অধিক শিশুক সম্পূৰ্ণৰূপে টিকাকৰণ কৰিছো। ভাৰতে বিশ্ব স্বাস্থ্য সংস্থাৰ অনুমোদিত চাৰিটা ভেকছিন নিৰ্মাণ কৰিছে আৰু এই বছৰ পাঁচ বিলিয়ন পালি উৎপাদন কৰাৰ সক্ষমতা আছে। আমি ৯৮খন দেশক দ্বিপাক্ষিক ভাৱে আৰু কোভাক্সৰ জৰিয়তে ২০০ নিযুতৰো অধিক পালি যোগান ধৰিছো। ভাৰতে পৰীক্ষা, চিকিৎসা আৰু ডাটা ব্যৱস্থাপনাৰ বাবে কম ব্যয়ৰ কোভিড প্ৰশমন প্ৰযুক্তি বিকশিত কৰিছে। আমি এই সামৰ্থ্যবোৰ আন দেশলৈও আগবঢ়াইছো। ভাৰতৰ জিনোমিক্স কনচৰ্টিয়ামে ভাইৰাছৰ ওপৰত বিশ্বব্যাপী ডাটাবেছত গুৰুত্বপূৰ্ণ অৱদান আগবঢ়াইছে। মই ভাগ বতৰা কৰি সুখী যে আমি এই নেটৱৰ্কটো আমাৰ চুবুৰীয়া দেশসমূহলৈ সম্প্ৰসাৰিত কৰিম। ভাৰতত, আমি আমাৰ পৰম্পৰাগত ঔষধবোৰ ক'ভিডৰ বিৰুদ্ধে যুঁজত পৰিপূৰক হিচাপে আৰু ৰোগ প্ৰতিৰোধ ক্ষমতা বৃদ্ধি কৰিবলৈ, অগণন জীৱন ৰক্ষা কৰিবলৈ ব্যাপকভাৱে ব্যৱহাৰ কৰিছিলো। যোৱা মাহত, আমি ভাৰতত ''বিশ্ব স্বাস্থ্য সংস্থাৰ পৰম্পৰাগত ঔষধ কেন্দ্ৰ''ৰ আধাৰশিলা স্থাপন কৰিছিলো, যাৰ উদ্দেশ্য আছিল এই পৰম্পৰাগত জ্ঞান সমগ্ৰ বিশ্বৰ বাবে উপলব্ধ কৰা। মহামান্য, এইটো স্পষ্ট যে ভৱিষ্যতৰ স্বাস্থ্যজৰুৰী পৰিস্থিতিৰ সৈতে যুঁজিবলৈ এক সমন্বিত গোলকীয় সঁহাৰিৰ প্ৰয়োজন। আমি এক স্থিতিস্থাপক গোলকীয় যোগান শৃংখলা নিৰ্মাণ কৰিব লাগিব আৰু ভেকচিন আৰু ঔষধৰ ন্যায়সংগত প্ৰৱেশাধিকাৰ সক্ষম কৰিব লাগিব। বিশ্ব স্বাস্থ্য সংস্থাক অধিক সংস্কাৰমুখী আৰু শক্তিশালী কৰিব লাগিব। যোগান শৃংখলাবোৰ স্থিৰ আৰু অনুমানযোগ্য কৰি ৰাখিবলৈ আমি ভেকছিন আৰু থেৰাপিউটিক্সৰ বাবে বিশ্ব স্বাস্থ্য সংস্থাৰ অনুমোদন প্ৰক্ৰিয়াৰ বাবেও আহ্বান জনাইছো। বিশ্ব সম্প্ৰদায়ৰ এজন দায়িত্বশীল সদস্য হিচাপে, ভাৰতে এই প্ৰচেষ্টাবোৰত গুৰুত্বপূৰ্ণ ভূমিকা পালন কৰিবলৈ সাজু। ধন্যবাদ। বহুত ধন্যবাদ।
জনজাতীয় গৌৰৱ দিৱস উপলক্ষে প্ৰধানমন্ত্ৰীয়ে ১৫ নৱেম্বৰত মধ্য প্ৰদেশ ভ্ৰমণ কৰি

ভাৰত চৰকাৰে অমৰ শ্বহীদ ভগৱান বিৰছা মুণ্ডাৰ জন্ম জয়ন্তী ১৫ নৱেম্বৰৰ দিনটো জনজাতীয় গৌৰৱ দিৱস হিচাপে উদযাপন কৰিছে। এই উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ভূপালৰ জাম্বুৰি ময়দানত জনজাতীয় গৌৰৱ দিৱস মহাসন্মিলনত অংশগ্ৰহণৰ অৰ্থে মধ্যপ্ৰদেশ ভ্ৰমণ কৰি দুপৰীয়া প্ৰায় ১ বজাত জনজাতীয় সমাজখনৰ কল্যাণৰ বাবে একাধিক পদক্ষেপৰ শুভাৰম্ভ কৰিব। জনজাতীয় গৌৰৱ দিৱস মহাসন্মিলনত প্ৰধানমন্ত্ৰীয়ে মধ্য প্ৰদেশত 'ৰেচন আপকে গ্ৰাম' আঁচনিৰ শুভাৰম্ভ কৰিব। ইয়াৰ উদ্দেশ্য হৈছে প্ৰতি মাহে জনজাতীয় সমাজৰ হিতাধিকাৰীসকলক তেওঁলোকৰ নিজৰ গাঁৱত পিডিএছ ৰেচনৰ মাহিলী কোটা প্ৰদান কৰা, যাতে তেওঁলোকে তেওঁলোকৰ ৰেচন সংগ্ৰহ কৰিবলৈ সুলভ মূল্যৰ দোকানলৈ যাব নালাগে। মহাসন্মিলনত প্ৰধানমন্ত্ৰীয়ে তদুপৰি মধ্য প্ৰদেশ চিকল চেল (হিম’গ্ল’বিন’পেথী) মিছনৰ শুভাৰম্ভণি উপলক্ষে হিতাধিকাৰীসকলক জেনেটিক কাউন্সেলিং কাৰ্ড প্ৰদান কৰিব। চিকল চেল এনেমিয়া, থালাচেমিয়া আৰু অন্যান্য হিম’গ্ল’বিন’পেথীত ভুগি থকা ৰোগীসকলক পৰীক্ষা আৰু নিয়ন্ত্ৰণ কৰিবলৈ আৰু এই ৰোগসমূহৰ সম্পৰ্কে জনসজাগতা বৃদ্ধিৰ অৰ্থে এই অভিযানটো গঢ়ি তোলা হৈছে। উল্লেখযোগ্য যে এই ৰোগসমূহৰ প্ৰভাৱ মধ্য প্ৰদেশৰ জনজাতীয় সমাজখনৰ ওপৰত অধিক গভীৰ হোৱা দেখা গৈছে। প্ৰধানমন্ত্ৰীয়ে সমগ্ৰ দেশখনৰ কেইবাখনো ৰাজ্য আৰু কেন্দ্ৰীয় শাসিত অঞ্চল যথাঃ অন্ধ্ৰ প্ৰদেশ, ছত্তীশগড়, ঝাৰখণ্ড, মধ্য প্ৰদেশ, মহাৰাষ্ট্ৰ, উৰিষ্যা, ত্ৰিপুৰা আৰু দাদৰা ও নগৰ হাভেলী আৰু দমন ও ডিউত ৫০ খন একলব্য আদৰ্শ আৱাসিক বিদ্যালয়ৰ আধাৰশিলা স্থাপন কৰিব। প্ৰধানমন্ত্ৰীয়ে তদুপৰি জনজাতীয় আত্ম-সহায়ক গোটসমূহৰদ্বাৰা সৃষ্ট সা-সামগ্ৰীৰ প্ৰদৰ্শনী আৰু মধ্যপ্ৰদেশৰ জনজাতীয় সমাজখনৰ স্বাধীনতা সংগ্ৰামৰ শ্বহীদ আৰু নায়কসকলৰ এখন আলোকচিত্ৰ প্ৰদৰ্শনী পৰিদৰ্শন কৰিব। তেখেতে তদুপৰি দুৰ্বল জনজাতীয় গোটৰ শিক্ষকসকলকে প্ৰমুখ্য কৰি নৱনিযুক্তসকলক নিযুক্তি পত্ৰ প্ৰদান কৰিব। এই কাৰ্য্যসূচীত মধ্যপ্ৰদেশৰ ৰাজ্যপাল আৰু মুখ্যমন্ত্ৰী, ডঃ বীৰেন্দ্ৰ কুমাৰ, শ্ৰী নৰেন্দ্ৰ সিং টোমৰ, শ্ৰী জ্যোতিৰাদিত্য এম সিন্ধিয়া, কেন্দ্ৰীয় ৰাজ্যমন্ত্ৰী শ্ৰী প্ৰহ্লাদ এছ পেটেল, শ্ৰী ফগ্গান সিং কুলাষ্টে আৰু ডঃ এল মুৰুগানো উপস্থিত থাকিব। এই ভ্ৰমণকালত প্ৰধানমন্ত্ৰীয়ে তদুপৰি পুনৰ গঢ়ি তোলা ৰাণী কমলাপতি ৰেলৱে ষ্টেচন উদ্বোধন আৰু মধ্যপ্ৰদেশত ৰেলৱেৰ একাধিক পদক্ষেপৰ শুভাৰম্ভ কৰিব।
কুঁহিয়াৰৰ কৃষকসকলৰ সৈতে মত বিনিময় কৰিলে প্ৰধানমন্ত্ৰীয়ে

নতুন দিল্লীৰ লোক কল্যান মাৰ্গত কুঁহিয়াৰৰ খেতি কৰা ১৪০জনীয়া কৃষকৰ এটা দলৰ সৈতে প্ৰধানমন্ত্ৰী শ্ৰী নৰেদ্ৰ মোদী মিলিত হোৱাৰ লগতে মত বিনিময় কৰে। মত বিনিময় অনুষ্ঠানত উত্তৰপ্ৰদেশ, উত্তৰাখণ্ড, পঞ্জাৱ, মহাৰাষ্ট্ৰ আৰু কৰ্ণাটকৰ কৃষক উপস্থিত আছিল। প্ৰধানমন্ত্ৰীয়ে ঘোষণা কৰে যে কেন্দ্ৰীয় কেবিনেটৰ পৰৱৰ্তী বৈঠকত ২০১৮-১৯ বৰ্ষৰ খাৰিফ শস্য ভিতৰত কেইবিধমান শস্যৰ উৎপাদন ব্যয়ৰ ১৫০% ন্যূনতম সমৰ্থিত মূল্য ধাৰ্য কৰাৰ বাবে অনুমোদন কাৰ্যকৰী কৰিব। এইটোৱে কৃষকসকলৰ উপাৰ্জন বৃদ্ধিত গুৰুত্বপূৰ্ণ অৰিহণা যোগাব। তেওঁ লগতে উল্লেখ কৰে যে অহা দুসপ্তাহৰ ভিতৰত ২০১৮-১৯ বৰ্ষৰ চেনিৰ বৰ্ষৰ বাবে ন্যায্য আৰু লাভজনক মূল্য ঘোষণা কৰা হ’ব। এই মূল্য ২০১৭-১৮ বৰ্ষতকৈ অধিক হ’ব। তদুপৰি, কুঁহিয়াৰৰ পৰা ৯.৫%তকৈ অধিক ধন পৰিশোধ কৰিব, তেওঁলোকক উৎসাহ যোগোৱা হ’ব। কুঁহিয়াৰৰ খেতি কৰা কৃষকসকলক তেওঁলোকৰ বকেয়া ধন লাভৰ ক্ষেত্ৰত বিভিন্ন সিদ্ধান্ত লোৱাৰ বিষয়েও প্ৰধানমন্ত্ৰীয়ে অৱগত কৰে। নতুন নীতি প্ৰৱৰ্তনৰ ফলস্বৰূপে বিগত ৭-১০ দিনৰ ভিতৰত কৃষকসকলক ৪০০০ কোটি টকা বকেয়া ধন প্ৰদানৰ সন্দৰ্ভতো অৱগত কৰে প্ৰধানমন্ত্ৰীয়ে। তেওঁ ৰাজ্য চৰকাৰসমূহক সকলো কুঁহিয়াৰৰ কৃষকক বকেয়া ধন প্ৰদানৰ আহ্বান জনায়। প্ৰধানমন্ত্ৰীয়ে কৃষকসকলক ক্ষুদ্ৰ জলসিঞ্চন, শেহতীয়া কৃষি প্ৰযুক্ত আৰু সৌৰ লেম্প ব্যৱহাৰৰ বাবে আহ্বান জনায়। তেওঁ লগতে কৃষকসকলক ২০২২ চনৰ ভিতৰত ১০% কমকৈ ৰাসায়নিক সাৰ প্ৰয়োগৰ বাবেও আহ্বান জনায়। তদুপৰি, মূল্য সংযোজন, মজুতভাণ্ডাৰ, উন্নত মানৰ বীজৰ লগতে বজাৰৰ সংযোগৰ প্ৰসংগও উল্লেখ কৰে প্ৰধানমন্ত্ৰীয়ে। মত বিনিময়ৰ সময়ত প্ৰধানমন্ত্ৰীয়ে পূৰ্বৰ কেন্দ্ৰীয় চৰকাৰে কুঁহিয়াৰৰ কৃকসকলক সমস্যাত পেলাইছিল, যাৰবাবে তেওঁলোকে ২১,০০০ কোটি টকাৰ বকেয়া নোপোৱাকৈ যুঁজি থাকিবলগীয়া হৈছিল। কেন্দ্ৰীয় চৰকাৰে শেহতীয়াভাৱে চেনিৰ আমদানি শুল্ক ৫০%ৰ পৰা ১০০%লৈ আৰু প্ৰতি কুইণ্টল কুঁহিয়াৰত ৫.৫০ টকাকৈ মুঠ ১,৫৪০ টকালৈ বৃদ্ধিৰ ক্ষেত্ৰত গ্ৰহণ বিভিন্ন প্ৰদক্ষেপৰ বাবে কৃষকসকলে প্ৰদানমন্ত্ৰীক ধন্যবাদ জ্ঞাপন কৰে।
কিংবদন্তী গায়ক আৰু সুৰকাৰ শ্ৰী বাপ্পী লাহিড়ীৰ মৃত্যুত শোক প্ৰকাশ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কিংবদন্তি গায়িকা তথা সুৰকাৰ শ্ৰী বাপ্পী লাহিড়ীৰ মৃত্যুত শোক প্ৰকাশ কৰিছে। এক টুইটযোগে প্ৰধানমন্ত্ৰীয়ে কয়: “শ্ৰী বাপ্পী লাহিড়ীজীৰ সংগীতে সকলোকে মুগ্ধ কৰিছিল আৰু বিভিন্ন আৱেগৰ অভিব্যক্তিৰ সৌন্দৰ্যত সূতা দিছিল। প্ৰতিটো প্ৰজন্মৰ মানুহ তেওঁৰ সংগীতৰ সৈতে সংযুক্ত আছিল। সকলোৱে তেওঁৰ প্ৰফুল্ল স্বভাৱ মনত ৰাখিব। তেওঁৰ মৃত্যুত মই দুখিত। তেওঁলোকৰ পৰিয়াল আৰু প্ৰিয়জনৰ প্ৰতি সমবেদনা। ওম শান্তি!”
মহীশূৰৰ দশেৰা উদযাপনৰ আভাস শ্বেয়াৰ কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে মহীশূৰত দশেৰা উদযাপনৰ আভাস শ্বেয়াৰ কৰি মহীশূৰবাসীৰ সংস্কৃতি আৰু ঐতিহ্যক সুন্দৰ ৰূপত সংৰক্ষণ কৰাৰ প্ৰতি থকা দায়বদ্ধতাক প্ৰশংসা কৰে। ২০২২ চনৰ যোগ দিৱস উপলক্ষে শেহতীয়াভাৱে মহীশূৰ ভ্ৰমণৰ সুমধুৰ স্মৃতি স্মৰণ কৰে প্ৰধানমন্ত্ৰীয়ে। এগৰাকী নাগৰিকৰ টুইটৰ উদ্ধৃতি দি প্ৰধানমন্ত্ৰীয়ে কয়, “মাহীশূৰৰ দশেৰা দৰ্শনীয়। ইমান সুন্দৰকৈ নিজৰ সংস্কৃতি আৰু ঐতিহ্য ৰক্ষা কৰাৰ বাবে মই মহীশূৰবাসীক প্ৰশংসা কৰিছো। শেহতীয়াকৈ ২০২২চনৰ যোগ দিৱসৰ সময়ত মোৰ মহীশূৰ ভ্ৰমণৰ ভাল স্মৃতি আছে৷”
ভাৰত আৰু ব্ৰাজিলৰ মাজত বিনিয়োগৰ ক্ষেত্ৰত সগযোগিতাৰ  প্ৰস্তাৱত কোবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মোদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু ব্ৰাজিলৰ মাজত বিনিয়োগৰ ক্ষেত্ৰত সগযোগিতা (আই চি এফ টি)ৰ প্ৰস্তাৱত অনুমোদন জনোৱা হয়। এই চুক্তিৰ ফলত দুয়োখন দেশৰ মাজত বিনিয়োগৰ সোঁত বাঢ়িব।(আই চি এফ টিয়ে ভাৰতত ব্ৰাজিলৰ বিনিয়োগকাৰী আৰু ব্ৰাজিলত ভাৰতীয় বিনিয়োগকাৰীসকললৈ সহায় আগবঢ়াব। ই দুযোখন দেশৰ বিনিয়োগকাৰীসকলৰ মনত আত্মবিশ্বাস দৃঢ় কৰাৰ লগতে বিনিয়োগৰ সুচল পৰিৱেশ ৰচনা কৰিব।ই ভাৰতৰ প্ৰকল্পসমূহৰ বাবে ব্ৰাজিলৰ বিনিয়োগকাৰীৰ পৰা পোনপটীয়া বৈদেশিক বিনিয়োগ আনি দিয়াতো সহায় কৰিব।
মেঘালয়ৰ ৫০ সংখ্যক প্ৰতিষ্ঠা দিৱসত প্ৰধানমন্ত্ৰীৰ সম্বোধ

ধানমন্ত্ৰী শ্ৰী নৰেন্দ্ৰ মোদীয়ে মেঘালয়ৰ ৫০ সংখ্যক প্ৰতিষ্ঠা দিৱস উপলক্ষে ৰাজ্যখনৰ জনসাধাৰণক অভিনন্দন জ্ঞাপন কৰে। তেখেতে ৰাজ্যখনৰ গঠন আৰু উন্নয়নত অৱদান আগবঢ়োৱা আটাইকে শ্ৰদ্ধাঞ্জলি জনায়। এই উপলক্ষে ভাষণ প্ৰদান কৰি তেখেতে প্ৰধানমন্ত্ৰী হোৱাৰ পিছত উত্তৰ পূব পৰিষদৰ বৈঠকত অংশগ্ৰহণৰ অৰ্থে শ্বিলং ভ্ৰমণৰ কথা স্মৰণ কৰে। এয়া আছিল ৩-৪ দশকৰ ব্যৱধানৰ পিছত কোনো এগৰাকী প্ৰধানমন্ত্ৰীৰ প্ৰথম ৰাজ্যখন ভ্ৰমণ। তেখেতে ৰাজ্যখনৰ জনসাধাৰণক প্ৰকৃতিৰ ওচৰৰ লোক হিচাপে স্বকীয় পৰিচয় অধিক সুদৃঢ়কৰণৰ বাবে শুভেচ্ছা জনায়। "মেঘালয়ে বিশ্বখনক প্ৰকৃতি, প্ৰগতি, সংৰক্ষণ আৰু পৰিবেশ-বহনক্ষমতাৰ বাৰ্তা প্ৰদান কৰিছে", শ্ৰী মোদীয়ে কয়। 'হুইচলিং ভিলেজ' আৰু প্ৰতিখন গাঁৱতে গায়ক-গায়িকাসকলৰ পৰম্পৰাৰ কথা উল্লেখ কৰি প্ৰধানমন্ত্ৰীগৰাকীয়ে কলা আৰু সংগীতৰ ক্ষেত্ৰখনত ৰাজ্যখনৰ অৱদানক অভিবাদন জনায়। তেখেতে কয় যে এই ভূমি প্ৰতিভাশালী শিল্পীৰে পৰিপূৰ্ণ আৰু শ্বিলং চেম্বাৰ কয়ৰে ইয়াক নতুন উচ্চতালৈ নিছে। মেঘালয়ৰ সমৃদ্ধ ক্ৰীড়া সংস্কৃতিক লৈ দেশখনৰ যথেষ্ট আশা আছে বুলি তেখেতে উল্লেখ কৰে। প্ৰধানমন্ত্ৰীগৰাকীয়ে জৈৱিক কৃষিৰ ক্ষেত্ৰখনত ৰাজ্যখনৰ বৰ্ধিত খ্যাতিৰ বিষয়েও উল্লেখ কৰে। তেখেতে কয়, "মেঘালয়ৰ ভগ্নীসকলে বাঁহ বয়ন কলাক পুনৰুজ্জীৱিত আৰু ইয়াৰ কঠোৰ-পৰিশ্ৰমী কৃষকসকলে জৈৱিক ৰাজ্য হিচাপে মেঘালয়ৰ পৰিচয়ক শক্তিশালী কৰিছে"। প্ৰধানমন্ত্ৰীগৰাকীয়ে উন্নত পথ, ৰে'ল আৰু বিমান সংযোগৰ বাবে চৰকাৰখনৰ অংগীকাৰৰ কথা দোহাৰে। তেখেতে কয় যে ৰাজ্যখনৰ জৈৱিক সামগ্ৰীৰাজিৰ বাবে নতুন ঘৰুৱা আৰু বৈশ্বিক বজাৰ নিশ্চিতকৰণৰ অৰ্থে ব্যৱস্থা গ্ৰহণ কৰা হৈছে। ৰাজ্য চৰকাৰখনে কেন্দ্ৰীয় আঁচনিসমূহক জনসাধাৰণৰ ওচৰলৈ নিয়াৰ বাবে সকলো প্ৰচেষ্টা চলাই আছে। প্ৰধানমন্ত্ৰী গ্ৰামীণ চড়ক যোজনা আৰু ৰাষ্ট্ৰীয় জীৱিকা অভিযানৰ দৰে আঁচনিসমূহে মেঘালয়ক লাভান্বিত কৰিছে। আজি, জল জীৱন অভিযানে ২০১৯ ত মাত্ৰ ১ শতাংশ গৃহস্থীপৰা ৩৩ শতাংশ গৃহস্থীলৈ পাইপেৰে পানী প্ৰশস্ত কৰিছে। প্ৰথমবাৰলৈ ভেকচিন প্ৰদানৰ বাবে ড্ৰোন ব্যৱহাৰ কৰা ৰাজ্যসমূহৰ ভিতৰত মেঘালয় অন্যতম বুলি প্ৰধানমন্ত্ৰীগৰাকীয়ে অৱগত কৰে। পৰিশেষত, প্ৰধানমন্ত্ৰীগৰাকীয়ে মেঘালয়ৰ জনসাধাৰণক পৰ্যটন আৰু জৈৱিক সামগ্ৰীৰ উপৰিও নতুন খণ্ডসমূহৰ বিকাশৰ বাবে তেখেতৰ নিৰন্তৰ সমৰ্থন আৰু সংকল্পৰ আশ্বাস প্ৰদান কৰে।
মৃত্যু বাৰ্ষিকীত প্ৰাক্তন প্ৰধানমন্ত্ৰী শ্ৰী ৰাজীৱ গান্ধীলৈ প্ৰধানমন্ত্ৰীৰ শ্ৰদ্ধাঞ্জলি

প্ৰাক্তন প্ৰধানমন্ত্ৰী শ্ৰী ৰাজীৱ গান্ধীৰ মৃত্যু বাৰ্ষিকীত শ্ৰদ্ধাঞ্জলি জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “তেওঁৰ মৃত্যু বাৰ্ষিকীত আমাৰ প্ৰাক্তন প্ৰধানমন্ত্ৰী শ্ৰী ৰাজীৱ গান্ধীলৈ শ্ৰদ্ধাৰ্ঘ্য নিৱেদিছো”।
বৈশাখী উপলক্ষে ৰাইজক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে বৈশাখী উপলক্ষে ৰাইজক শুভেচ্ছা জ্ঞাপন কৰে। এক টুইটযোগে প্ৰধানমন্ত্ৰীয়ে কয়; “সকলোকে বৈশাখীৰ শুভেচ্ছা জনাইছোঁ। এই উৎসৱে আমাৰ সকলোৰে জীৱন আনন্দময় কৰি তোলক আৰু সকলোৰে মংগল হওক, তাৰ বাবে প্ৰাৰ্থনা জনাইছোঁ। সকলোৱে জীৱনত সফলতা আৰু সমৃদ্ধি লাভ কৰক।”
বিহাৰ দিৱস উপলক্ষে বিহাৰবাসীক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে বিহাৰ দিৱস উপলক্ষে বিহাৰবাসীক শুভেচ্ছা জনাইছে। এক বাৰ্তাত প্ৰধানমন্ত্ৰীয়ে কয়, “বিহাৰ দিৱস উপলক্ষে বিহাৰৰ মোৰ ভাই-ভনীসকললৈ শুভেচ্ছা জনাইছো। ইতিহাসে ঢুকি পোৱা দিনৰে পৰা দেশৰ প্ৰগতিত বিহাৰৰ অৱদান উল্লেখযোগ্য আৰু অমূল্য।”
আহক ক্ৰীড়াক্ষেত্ৰত আমি এই উৎসাহ-উদ্দীপনা অটুট ৰাখোঁ আৰু আমাৰ যুৱকসকলক খেলপথাৰত উজলি উঠিবলৈ অনুপ্ৰাণিত কৰোঁঃ প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে ক্ৰীড়াক্ষেত্ৰত যি উৎসাহ-উদ্দীপনাৰ সৃষ্টি হৈছে সেয়া অটুট ৰখাৰ লগতে আমাৰ যুৱ প্ৰজন্মক খেলপথাৰত উজলি উঠিবলৈ অনুপ্ৰাণিত কৰোঁ আহক। দূৰদৰ্শন নিউজৰ এটা টুইটৰ উত্তৰত প্ৰধানমন্ত্ৰীয়ে কয়; ‘এই প্ৰৱণতাই আপোনাক আনন্দিত কৰিব। আহক ক্ৰীড়াক্ষেত্ৰত আমি এই উৎসাহ-উদ্দীপনা অটুট ৰাখোঁ আৰু আমাৰ যুৱক-যুৱতীসকলক খেলপথাৰত উজলি উঠিবলৈ অনুপ্ৰাণিত কৰোঁ।’
প্ৰধানমন্ত্ৰীয়ে জিইএম প্লেটফৰ্মত তেওঁলোকৰ সামগ্ৰী প্ৰদৰ্শন কৰা সকলক প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জিইএম প্লেটফৰ্মত তেওঁলোকৰ সামগ্ৰী প্ৰদৰ্শন কৰাৰ বাবে বিক্ৰেতাসকলক প্ৰশংসা কৰে। জিইএম প্লেটফৰ্মত ২০২২-২০২৩ বিত্তীয় বৰ্ষৰ বাবে ২০২২ চনৰ ২৯ নৱেম্বৰলৈকে ১ লাখ কোটি টকাৰ মুঠ সামগ্ৰী মূল্য অতিক্ৰম কৰিছে। কেন্দ্ৰীয় মন্ত্ৰী শ্ৰী পীয়ুষ গোৱেলৰ এটা টুইটৰ উত্তৰত প্ৰধানমন্ত্ৰীয়ে টুইট কৰে; "উৎকৃষ্ট খবৰ! ভাৰতৰ উদ্যোগী উৎসাহ প্ৰদৰ্শন আৰু স্বচ্ছতা আগবঢ়োৱাৰ ক্ষেত্ৰত @GeM_India এক দিশ পৰিৱৰ্তনকাৰী হিচাপে বিবেচিত হৈছে। যিসকলে এই প্লেটফৰ্মত তেওঁলোকৰ সামগ্ৰী প্ৰদৰ্শন কৰি আছে তেওঁলোকক মই প্ৰশংসা কৰোঁ আৰু আনসকলকো তেনে কৰিবলৈ অনুৰোধ জনাইছো।"
নেতাজী সুভাষ চন্দ্ৰ বসুৰ ১২৫ তম জন্ম জয়ন্তী বছৰজোৰা উদযাপনৰ অংশ হিচাপে  ইণ্ডিয়া গেটত  নেতাজীৰ এক বিশাল প্ৰতিমূৰ্তি স্থাপন কৰা হ’

মহান স্বাধীনতা সংগ্ৰামী নেতাজী সুভাষ চন্দ্ৰ বসুৰ ১২৫ তম জন্ম জয়ন্তী আৰু বছৰজোৰা উদযাপনৰ অংশ হিচাপে চৰকাৰে ইণ্ডিয়া গেটত নেতাজী সুভাষ চন্দ্ৰ বসুৰ এটা বিশাল প্ৰতিমূৰ্তি স্থাপন কৰাৰ সিদ্ধান্ত লৈছে। আমাৰ স্বাধীনতা সংগ্ৰামত নেতাজীৰ অপৰিসীম অৱদানৰ প্ৰতি যথোচিত সন্মান প্ৰদৰ্শনৰ অংশ হিচাপে গ্ৰেনাইটেৰে নিৰ্মিত এই মূৰ্তিটো স্থাপন কৰা হ’ব। তেওঁৰ সংগ্ৰামৰ প্ৰতি দেশ ঋণী আৰু ইয়াৰ জৰিয়তে দেশে তেওঁৰ প্ৰতি কৃতজ্ঞতা জ্ঞাপন কৰিব। প্ৰতিমূৰ্তিটোৰ কাম সম্পূৰ্ণ নোহোৱালৈকে নেতাজীৰ এটা হলোগ্ৰাম মূৰ্তি একে ঠাইতে প্ৰদৰ্শিত হ’ব। প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ ২৩ জানুৱাৰীত সন্ধিয়া প্ৰায় ৬ বজাত ইণ্ডিয়া গেটত নেতাজীৰ হলোগ্ৰাম প্ৰতিমূৰ্তিটো উন্মোচন কৰিব। হলোগ্ৰামৰ মূৰ্তিটো ৩০,০০ লুমেন ৪কে প্ৰজেক্টৰৰ দ্বাৰা চালিত হ’ব। ৯০শতাংশ স্বচ্ছ উন্নতমানৰ হলোগ্ৰাফিক স্ক্ৰীণত ই প্ৰদৰ্শিত হ’ব। এই স্ক্ৰীণখন ইমানেই উন্নতমানৰ যে দৰ্শনাৰ্থীসকলে কেৱল মাত্ৰ নেতাজীৰ প্ৰতিমূৰ্তিকেই দেখিবলৈ পাব। নেতাজীৰ ত্ৰিমূৰ্তি হলোগ্ৰাম মূৰ্তিটোৰ ২৮ ফুট উচ্চতা আৰু ৬ ফুট প্ৰস্থৰ । এই উপলক্ষে আয়োজিত অনুষ্ঠানত প্ৰধানমন্ত্ৰীয়ে ২০১৯, ২০২০, ২০২১ আৰু ২০২২ বৰ্ষৰ সুভাষ চন্দ্ৰ বসু আপদা প্ৰবন্ধন পুৰস্কাৰসমূহ প্ৰদান কৰিব। অনুষ্ঠানত মুঠ সাতটা বঁটা প্ৰদান কৰা হ’ব। কেন্দ্ৰীয় চৰকাৰে দুৰ্যোগ ব্যৱস্থাপনাৰ ক্ষেত্ৰত ব্যক্তি বিশেষ আৰু সংগঠনসমূহে আগবঢ়োৱা অমূল্য অৱদান আৰু নিস্বাৰ্থ সেৱাক স্বীকৃতি আৰু সন্মান জনোৱাৰ বাবে প্ৰতি বছৰে সুভাষ চন্দ্ৰ বসু আপদা প্ৰবন্ধন পুৰস্কাৰ প্ৰদানৰ সিদ্ধান্ত গ্ৰহণ কৰিছে। প্ৰতি বছৰে ২৩ জানুৱাৰীত এই বঁটা ঘোষণা কৰা হয়। এই বঁটাত প্ৰতিষ্ঠানৰ ক্ষেত্ৰত নগদ ৫১ লাখ টকা আৰু প্ৰমাণপত্ৰ আৰু ব্যক্তি বিশেষৰ ক্ষেত্ৰত ৫ লাখ টকা আৰু প্ৰমাণপত্ৰ প্ৰদান কৰা হয়। স্বাধীনতা সংগ্ৰামীসকলক উপযুক্তভাৱে সন্মান জনোৱাৰ বাবে প্ৰধানমন্ত্ৰীয়ে নিৰন্তৰ প্ৰচেষ্টা হাতত লৈ আহিছে তাৰ অংশ হিচাপে কিংবদন্তী স্বাধীনতা সংগ্ৰামী আৰু দূৰদৰ্শী নেতা নেতা সুভাষ চন্দ্ৰ বসুৰ প্ৰতি সন্মান জনাবলৈ এই বিশেষ উদ্যোগ গ্ৰহণ কৰা হৈছে। এই ক্ষেত্ৰত কেইবাটাও পদক্ষেপ লোৱা হৈছে, যাৰ ভিতৰত আছে প্ৰতি বছৰে তেওঁৰ জন্ম জয়ন্তী পৰাক্ৰম দিৱস হিচাপে উদযাপন কৰা হ’ব। এই মনোভাৱৰ সৈতে সংগতি ৰাখি গণতন্ত্ৰ দিৱস উদযাপন এদিন আগে অৰ্থাত্ ২৩ জানুৱাৰীৰ পৰা আৰম্ভ হ’ব।
বালিত অনুষ্ঠিত জি-২০ শীৰ্ষ সন্মিলনৰ সময়ত অষ্ট্ৰেলিয়াৰ প্ৰধানমন্ত্ৰীৰ সৈতে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বালিত অনুষ্ঠিত জি-২০ শীৰ্ষ সন্মিলনৰ সময়ত অষ্ট্ৰেলিয়াৰ প্ৰধানমন্ত্ৰী এন্থনী এলবানিজক সাক্ষাৎ কৰে। দুয়োগৰাকী নেতাই দুয়োখন দেশৰ মাজত কৌশলগত অংশীদাৰিত্ব বৃদ্ধি আৰু সম্পৰ্কৰ উন্নতি হোৱাত সন্তোষ প্ৰকাশ কৰে। ভাৰত আৰু অষ্ট্ৰেলিয়াৰ মাজত নিয়মীয়াকৈ অনুষ্ঠিত হোৱা উচ্চ পৰ্যায়ৰ বাৰ্তালাপৰ বিষয়টোক লৈও দুয়োগৰাকী নেতাই সন্তোষ প্ৰকাশ কৰে। প্ৰতিৰক্ষা, বাণিজ্য, শিক্ষা, স্বচ্ছ শক্তি আৰু জনসাধাৰণৰ মাজত সম্পৰ্ক বৃদ্ধিকে ধৰি বিভিন্ন ক্ষেত্ৰত সহযোগিতা গভীৰ কৰাৰ ক্ষেত্ৰত হোৱা অগ্ৰগতিৰ বিষয়েও পৰ্যালোচনা কৰে। শিক্ষাৰ ক্ষেত্ৰত, বিশেষকৈ উচ্চ শিক্ষা, বৃত্তিমূলক শিক্ষা, প্ৰশিক্ষণ আৰু ক্ষমতা বৃদ্ধিৰ ক্ষেত্ৰত প্ৰতিষ্ঠানগত অংশীদাৰিত্বৰ বিষয়ে উভয় নেতাৰ মাজত বিতংভাৱে আলোচনা হয়। নেতাদ্বয়ে পাৰস্পৰিক স্বাৰ্থজড়িত আঞ্চলিক আৰু আন্তৰ্জাতিক বিষয়সমূহ সন্দৰ্ভত মত বিনিময় কৰে, যাৰ ভিতৰত আছে ভাৰত-প্ৰশান্ত মহাসাগৰীয় অঞ্চলৰ শান্তি, সুস্থিৰতা, জলবায়ু সম্পৰ্কীয় বিষয় আৰু ভাৰতৰ জি-২০ গোটৰ অধ্যক্ষতা সম্বন্ধীয় বিষয়ত দুয়োগৰাকী নেতাই আলোচনা কৰে। প্ৰধানমন্ত্ৰী শ্ৰী মোদীয়ে শীঘ্ৰে অষ্ট্ৰেলিয়াৰ প্ৰধানমন্ত্ৰী এলবানিজক ভাৰত ভ্ৰমণৰ বাবে আমন্ত্ৰণ জনায়।